**ТЕХНИЧКА СПЕЦИФИКАЦИЈА УСЛУГЕ**

**Услуге мобилне телефоније за потребе ГО Савски венац, ЈН 2024/9**

**1.** **Захтеване карактеристике и услови Наручиоца које понуда мора да испуни:**

* Под предметном услугом подразумева се пружање услуге коришћења мобилне телефоније за потребе радно ангажованих код Наручиоца.
* Услуга мобилне телефоније омогућава разговор, као и слање смс и ммс порука у мрежи и ван мреже мобилног оператера у земљи и иностранству, затим разговора према фиксним телефонским линијама, могућност коришћења интернета кроз предметну услугу, проверу стања рачуна и коришћење корисничког сервиса код понуђача као и све остале услуге обухваћене мобилном телефонијом, а које Наручилац користи у току трајања уговора.
* Услуга се пружа оквирном броју од 131 непосредних корисника, квалитетно, према важећим стандардима из ове области.
* Наручилац може повећати, односно смањити број преплатничких бројева.
* Понуђач се обавезује да ће обезбедити Наручиоцу коришћење услуга ГСМ мреже на начин и под условима утврђеним уговором о предметној јавној набавци за све преплатничке бројеве као и за сваки нови преплатнички број.
* Предметна услуга пружа се кроз три пакета чије спецификације одређује Наручиоц, а који су описани у табели. Сав непотрошен износ месечне претплате не преноси се у наредни месец.
* Уговор се закључује на период од 24 месеца од дана потписивања обе уговорне стране.
* Понуђач се обавезује да, осим онога што сам нуди у оквиру описа сваког тарифног пакета, свим њиховим непосредним корисницима омогући следеће:
* Сви разговори тарифирају се у минутама.
* Заузећа позива и позиви на које није одговорено се не тарифирају.
* Позиви и СМС поруке у корисничкој пословној мрежи из списка наручилаца тарифира се са 0,00 дин./мин без ограничења, односно 0,00 дин/СМС без ограничења.
* Бесплатни позиви специјалних служби (полиција, хитна помоћ, ватрогасци...).
* Бесплатни позиви и бесплатна успостава везе према корисничком сервису понуђача (мобилног оператера).
* Могућност активирања додатних услуга понуђача према важећем ценовнику понуђача
* Активација заштите коришћења интернет услуга за 50 бројева за сигурно сурфовање.
* За кориснике пакета је предвиђена одређена количина бесплатног интернет саобраћаја по сваком броју по пуној брзини, а након тога неограничено бесплатно по смањеној брзини. Услуга саобраћаја за пренос података у националном саобраћају на броју мора бити 0,00 динара.
* Могућност активације роминга за пакет.
* Минимални износ буџета за бенефицирану набавку телефона износи 2.000.000,00 дин са ПДВ-ом.

**Спецификација пакета:**

|  |  |  |  |
| --- | --- | --- | --- |
|  | **ПАКЕТ 1** | **ПАКЕТ 2** | **ПАКЕТ 3** |
| Минути у групи Наручиоца | Неограничено | Неограничено | Неограничено |
| Минути ка свим мрежама у Србији | 250 | Неограничено | Неограничено |
| SMS поруке ка свим мрежама у Србији | 250 | Неограничено | Неограничено |
| Интернет по максималној брзини (4G) | минимум 1GB | минимум 10GB | минимум 25GB |
| Роминг интернет | / | минимум 2GB | минимун 2GB |

**Буџет за телефоне:**

|  |  |  |  |
| --- | --- | --- | --- |
|  |  | Јединица мере | Цена без ПДВ-а |
| 1. | Буџет за куповину мобилних телефона | паушал |  |
| ИЗНОС ПДВ-а | | |  |
| УКУПНО са ПДВ-ом | | |  |

\*Понуђач је у обавези да у табели попуни понуђени износ за бенефицирану набавку телефона.

**2. Квалитет, количина и опис услуге:**

Врста, ниво и квалитет услуга мобилне телефоније морају бити у складу са Законом о електронским телекомуникацијама, Правилником о општим условима за обављање делатности електронских комуникација по режиму општег овлашћења, као и другим прописима и подзаконским актима којим се регулише област електронских телекомуникација.

Понуђач мора пружати предметну услугу у складу са условима који произилазе из одговарајуће дозволе/лиценце за јавну мобилну телекомуникациону мрежу и услуге јавне мобилне телекомуникационе мреже издата од стране Регулаторне агенције за електронске комуникације и поштанске услуге (РАТЕЛ).

Набавка се врши за минимално 131 претплатничких бројева у оквиру групе (за кориснике запослене код Наручиоца), уз могућност да се, у случају потребе Наручиоца, број претплатничких бројева повећа или смањи.

**3. Рок извршења услуге:**

Уговор се закључује на одређено време за период до 24 месеца.

**4. Гаранција:**

Понуђач гарантује квалитет испоручених услуга у складу са важећим прописима и установљеним нормативима и стандардима за предметну набавку. Гаранција на пружене услуге мора трајати колико износи период трајања уговора.

**5. Рок важења понуде:**

**\_\_\_\_\_\_\_\_\_\_** дана од дана отварања понуда (не краћи од 60 дана од дана отварања понуда)

*(уписати број дана)*

**Укупна понуђена цена обрачунава се према стварно реализованом саобраћају за уговорени период, највише до вредности која је за намену услуга мобилне телефоније планирана Планом набавки Наручиоца за 2024. годину.**